
Text rozhodnutia
Súd: Krajský súd Banská Bystrica Spisová značka: 13CoP/10/2012 Identifikačné číslo súdneho spisu: 6111228864 Dátum vydania rozhodnutia: 07. 02. 2012 Meno a priezvisko sudcu, VSÚ: Štefan Huljak ECLI: ECLI:SK:KSBB:2012:6111228864.2 Uznesenie Krajský súd Banská Bystrica ako súd odvolací v právnej veci starostlivosti súdu o maloleté dieťa: U. Z., narodený XX. XX. XXXX, bytom ako matka, dieťa rodičov: O.. X. Z., narodený XX. XX. XXXX, bytom XXX XX V. O., Y. XXXX/XXX, a: S. Z., narodená XX. XX. XXXX, bytom O., J. XXX, o odvolaní otca dieťaťa zo dňa 28. 01. 2012 proti uzneseniu Okresného súdu Banská Bystrica číslo konania 34P/107/2011-29 zo dňa 18. 01. 2012, takto r o z h o d o l : Krajský súd uznesenie okresného súdu potvrdzuje. o d ô v o d n e n i e : Napadnutým uznesením okresný súd zamietol návrh otca dieťaťa na nariadenie predbežného opatrenia. Rozhodol tak preto, že navrhovateľ nepreukázal „podmienku bezprostredne hroziaceho nebezpečenstva“, teda že by „hrozilo nebezpečenstvo zo strany matky na zdravý a harmonický vývoj maloletého a že by matka nebola schopná zabezpečovať riadnu a dostatočnú výchovu“ dieťaťa. Slovné „nezhody matky a otca dieťaťa nie sú relevantným dôvodom na to, aby súd na základe tejto skutočnosti odňal dieťa zo starostlivosti jedného z rodičov“. Otec dieťaťa v podanom odvolaní nesúhlasil s uznesením okresného súdu. Trvá na tom, že matka synovi „úmyselne bráni v styku s otcom“, čím „spôsobila nestálosť výchovného prostredia, ktoré je pre dieťaťa v útlom veku nevyhnutné a potrebné“. Dieťa mu „nevydáva podľa rozhodnutia (rozsudku Okresného súdu Banská Bystrica číslo konania 33P/25/2009-65)“. Okrem toho slovne zaútočil na zákonnú sudkyňu. V dôsledku podaného odvolania krajský súd vec prejednal v medziach daných ustanovením § 212 ods. 2 písm. a/ OSP a uznesenie okresného súdu podľa ustanovenia § 219 ods. 1 a 2 OSP potvrdil z týchto dôvodov. Okresný súd rozhodol na základe dostatočne osvedčeného skutkové stavu a tento správne právne posúdil. Odvolací súd poukazuje v podrobnostiach na dôvody napadnutého uznesenia. Pre poučenie odvolateľa dodáva, že mu nič nebráni, aby žiadal od matky, aby táto plnila jej uložené povinnosti rozsudkom Okresného súdu Banská Bystrica číslo konania 33P/25/2009-65, ktorý bol potvrdený rozsudkom Krajského súdu Banská Bystrica číslo konania 15CoP/71/2009-165 (číslo listu 16 spisu). Ak tak matka nerobí, má otec dieťaťa právo požiadať súd starostlivosti o maloleté dieťa o výkon rozhodnutia (§ 272 a nasledujúce OSP). Zákonná sudkyňa má právo uložiť odvolateľovi poriadkovú pokutu pre hrubo urážlivý obsah jeho odvolania a to až do výšky 820 eur (§ 53 ods. 1 OSP). O veci senát odvolacieho súdu rozhodol pomerom hlasov členov senátu 3:0. Poučenie: proti tomuto uzneseniu odvolanie nie je prípustné.

